**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  22 – 3 – 2024

 **ΑΜΑΡΟΥΣΙΟΥ Αρ. Πρ.:** 88

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Β΄ Δ/νση Π. Ε. Αθήνας, Σχολικούς Συμβούλους Εκπ/σης της περιοχής ευθύνης του σωματείου μας,**

 **Δ.Ο.Ε., Συλλόγους Εκπ/κών Π. Ε. & Ε. Λ. Μ. Ε. της χώρας**

 **Ο ΑΓΩΝΑΣ ΣΥΝΕΧΙΖΕΤΑΙ!!**

 **Ο Σύλλογος μας κήρυξε Απεργία –Αποχή!! Υπογράφουμε – δηλώνουμε τη συμμετοχή μας!!!**

 Συνάδελφοι/ισσες,

ο Σύλλογός μας προχώρησε με απόφαση του Δ. Σ. του, στην προκήρυξη της απεργίας – αποχής σε συντονισμό με άλλους Συλλόγους Π. Ε. και Ε.Λ.Μ.Ε. ώστε να καλύψει τους/τις συναδέλφους που αντιστέκονται στην ατομική αξιολόγηση.

**Το εξώδικο που συντάχθηκε από τον νομικό σύμβουλο του σωματείου μας κατατέθηκε την Παρασκευή 22 – 3 – 2024 στο ΥΠΑΙΘΑ, στην Β΄ Δ/νση Π.Ε. Αθήνας και στα Υπουργεία Παιδείας & Εργασίας προκειμένου να ενεργοποιηθεί η ισχύς της απεργίας – αποχής του Συλλόγου.**

- Συνεχίζουμε να καλύπτουμε τους/τις συναδέλφους για το επόμενο διάστημα και επιμένουμε και απαιτούμε από τη ΔΟΕ έμπρακτα να προκηρύξει και πάλι Α/Α.

Με βάση τα παραπάνω:

-**Καλούμε τους Αξιολογητές (Α1-Α2 και Β) να μην «ενοχλήσουν» τις/τους συναδέλφισσες/ους που συμμετέχουν στην Απεργία - Αποχή του Συλλόγου μας.**

- Ωστόσο **σε περίπτωση που υπάρξουν αξιολογητές οι οποίοι επιμένουν να παρακολουθήσουν μάθημά στις τάξεις μας παρακαλούμε τους συναδέλφους/σσες να ενημερώνουν άμεσα το Δ.Σ. Σε αυτή την περίπτωση ο/η συνάδελφος/-ισσα δηλώνει στάση εργασίας την συγκεκριμένη ώρα που έχει προσδιοριστεί για τη συνάντηση/παρακολούθηση και δε συμμετέχει στη διαδικασία. Ταυτόχρονα το Δ. Σ. του Συλλόγου οργανώνει το μπλοκάρισμα της διαδικασίας.**

- **Υπενθυμίζουμε ότι οι στάσεις εργασίας που έχει κηρύξει η ΔΟΕ για τις περιπτώσεις που οι αξιολογητές επιχειρούν να μπουν στις τάξεις μας, είναι σε ισχύ.** Δεν έχουν κριθεί παράνομες αφού δεν προσέφυγε εναντίον τους το ΥΠΑΙΘΑ. **Επίσης με βάση την απόφαση του Δ.Σ. του Συλλόγου μας έχουν προκηρύξει κυλιόμενες στάσεις εργασίας (ωριαίες, δίωρες, τρίωρες, τετράωρες) από 19/3/2024 έως 29/3/2024**. **Επομένως μπορούμε να χρησιμοποιήσουμε τις στάσεις ή της ΔΟΕ ή του Συλλόγου αν οι αξιολογητές θελήσουν να μπουν στις τάξεις μας. Όσοι/όσες νεοδιόριστοι συμμετέχουν στην απεργία – αποχή και δηλώνουν στάση εργασίας σε περίπτωση που έρθει ο αξιολογητής να τους αξιολογήσει η στάση εργασίας που δηλώνουν καλύπτεται από το ταμείο του σωματείου μας με απόφαση του Δ. Σ. του σωματείου μας.**

- **Τέλος στέλνουμε τη νέα δήλωση για τη συμμετοχή μας στην Απεργία – Αποχή του Συλλόγου μας. Καλούμε ΟΛΟΥΣ/-ΕΣ να την υπογράψουν και να την καταθέσουν για πρωτόκολλο στη Διεύθυνση του σχολείου. Με αυτόν τον τρόπο είμαστε καλυμμένοι συνδικαλιστικά απέναντι στους αξιολογητές.**

- Καλούμε ΟΛΟΥΣ/ΕΣ να πάρουν μέρος στην Έκτακτη Γενική Συνέλευση του Συλλόγου μας:

**ΕΚΤΑΚΤΗ ΓΕΝΙΚΗ ΣΥΝΕΛΕΥΣΗ: Πέμπτη 28 Μαρτίου 2024 στις 19:00 στο 8ο Δημ. Σχ. Αμαρουσίου**

**Καλούμε να υπάρξει μαζική συμμετοχή προκειμένου να πάρουμε αποφάσεις εν όψει της ολομέλειας προέδρων της ΔΟΕ την 1η Απρίλη όπου και πρέπει να απαιτήσουμε η Ομοσπονδία να επαναπροκηρύξει Α/Α και να πάρει όλα τα αναγκαία μέτρα για την συνέχιση και κλιμάκωση του αγώνα και να εγκρίνουμε την κήρυξη απεργίας – αποχής από τον Σύλλογό μας.**

**Συνεχίζουμε αποφασιστικά! Θα νικήσουμε!**

**Συνάδελφοι/-ισσες, συνώνυμο της αξιολόγησης είναι ο φόβος! Να μην επιτρέψουμε να γίνουν οι απειλές, ο φόβος και οι εκβιασμοί καθημερινή πρακτική στα σχολεία! Τα σχολεία μας για να ανθίσουν χρειάζονται ΔΗΜΟΚΡΑΤΙΑ και ΠΑΙΔΑΓΩΓΙΚΗ ΕΛΕΥΘΕΡΙΑ!!!**

* **ΣΥΝΕΧΙΖΟΥΜΕ ΜΑΖΙΚΑ ΚΑΙ ΑΠΟΦΑΣΙΣΤΙΚΑ ΤΟΝ ΑΓΩΝΑ ΕΝΑΝΤΙΑ ΣΤΗΝ ΑΞΙΟΛΟΓΗΣΗ! ΜΕ ΕΠΑΝΑΠΡΟΚΗΡΥΞΗ ΤΗΣ ΑΠΕΡΓΙΑΣ - ΑΠΟΧΗΣ, ΟΣΕΣ ΦΟΡΕΣ ΧΡΕΙΑΣΤΕΙ, ΑΠΟ ΤΡΙΤΟΒΑΘΜΙΑ – ΔΕΥΤΕΡΟΒΑΘΜΙΑ – ΠΡΩΤΟΒΑΘΜΙΑ ΣΩΜΑΤΕΙΑ! ΜΕ ΣΥΝΕΧΕΙΣ ΣΤΑΣΕΙΣ ΕΡΓΑΣΙΑΣ! ΜΕ ΠΑΡΑΤΕΤΑΜΕΝΟ ΑΓΩΝΑ ΜΕΧΡΙ ΤΟ ΤΕΛΟΣ ΤΗΣ ΣΧΟΛΙΚΗΣ ΧΡΟΝΙΑΣ! ΔΕΝ ΜΑΣ ΤΡΟΜΟΚΡΑΤΟΥΝ – ΜΑΣ ΠΕΙΣΜΩΝΟΥΝ!**
* **Η ΑΞΙΟΛΟΓΗΣΗ / ΚΑΤΗΓΟΡΙΟΠΟΙΗΣΗ / ΠΕΙΘΑΡΧΗΣΗ / ΥΠΟΤΑΓΗ ΔΕΝ ΘΑ ΠΕΡΑΣΕΙ!**

**ΟΧΙ ΑΛΛΟΥΣ ΕΚΒΙΑΣΜΟΥΣ και ΑΠΕΙΛΕΣ!! Απαιτούμε την άμεση έκδοση των διαπιστωτικών πράξεων μονιμοποίησης ΟΛΩΝ των νεοδιόριστων συναδέλφων/-ισσών μας.**

